# Tuomas-vastuuryhmän kokous, Microsoft Teams ti 18.1.2021 klo 17-19.35

Läsnä: Meri Ala-Kokko (pj.), Kirsti Ahonen, Hannu Hahto (siht.), Antti Järvelä (poistui ennen klo 18), Kaija Jääskeläinen, Anne Karhola, Kalle Mäki (liittyi klo 18 jälkeen), Päivi Mäki-Jokela, Timo Saarinen, Jouni Siirtola, Anne Vehmas ja Mikko Wirtanen.

1. Hartaus

* Puheenjohtaja Meri aloitti kokouksen klo 17.04.
* Kirsti Ahonen piti alkuhartauden kynttilän kera. Kokouspäivänä oli rukouspäivä. Kirsti siteerasi Raamattua: "Valo loistaa pimeydessä, pimeys ei ole saanut sitä valtaansa." Hän kertoi uudesta ystävästään Aksusta, joka paljastui hänen kissakseen. Kirsti luki lopuksi rukouksen kelttiläisestä rukouskirjasta.

2. Kuulumiskierros

* Käytiin läpi osallistujien kuulumiset.

3. Toimintakertomus 2021

* Meri on koonnut toimintakertomusta Kaijan lähettämän pohjan ja aiempien toimintakertomusten pohjalta. Pitää lähettää pikapuoliin eteenpäin, seurakuntaneuvostolle menee suppeampi versio, tuomasyhteisöä varten tehdään laajempi. Laitetaan mukaan liite tuomastiimeistä.
* Käytiin yhdessä läpi toimintakertomusta ja tehtiin vielä muokkauksia.
* Anne K. ehdotti, että Tuomasmessulla voisi olla oma YouTube-kanava, jossa voitaisiin säilyttää messuja, kunhan ne tekstitetään. Antilla on kaikki tekstitetyt lauluvideot Google Drivessa. Niille olisi hyvä löytyä jokin muu säilytyspaikka, koska ne vievät paljon tilaa. Messun aikana katselijoita on keskimäärin noin 300, jälkikäteen katsotut mukaan lukien kokonaismäärä voi nousta jopa 800:an.

4. Näkyryhmän terveiset

* Anne K. kertoi asiasta. Näkyryhmä koordinoi Tuomasmessun näkyä. On luotu kysely, jota vielä tämän kokouspäivän viikon perjantaina kehitellään. Kyselyä on tarkoitus levittää eri kanavien kautta, verkkopalvelujen kautta ja myös paperilla.
* 12.3. tuomaspäivässä käydään läpi tuloksia ja työstetään. 9.4. on tuomaspäivä, jossa on mukana Terhi Paananen kirkkohallituksesta.
* Anne V. kysyi missä voisi ilmoittautua johonkin tehtävään tuleviin messuihin, ei vain seuraavaan messuun, kuten aiemmin on ollut. Tällaista on kaivattu Tuomasmessun verkkosivuille. Keskusteltiin vielä lomakkeesta ja nykyisestä ilmoittautumisesta, joka ei enää toimi.

5. Plan B keväälle 2022

* Kirkkosaliemäntien messu on siirretty huhtikuulle, helmikuussa ei ole messua. Tuhkamessu olisi 2.3. Jos Tuomasmessu ei sitä järjestä, muut tahot seurakunnissa voisivat järjestää jossain keskustan kirkossa. Päätettiin ehdottaa näin.
* Kalle kysyi olisiko mahdollista lähettää aiemmin pidettyjä messuja. Ainakin lauluvideoita voisi laittaa Tuomasmessun verkkosivuille ja Facebook-sivuille.
* Lattarimessu on muutettu tavalliseksi Tuomasmessuksi lattarimaustein ja jos väki ei voi tulla kirkkoon, se joka tapauksessa striimataan.
* Kati Pirttimaalta on saatu lupa jakaa Helsingin Tuomasmessun striimejä Tampereen Tuomasmessun sivuilla ja Facebook-sivuilla.
* Mikko ehdotti, että voitaisiin pitää messuja niin, että musiikit voisivat tulla tallenteilta. Ajatus sai kannatusta, mutta edellyttää lisätyötä striimauksessa ja aiheuttaa ehkä kustannuksia. Toisaalta näin toimittiin kevään 2021 messuissakin ja toimintavasta on jo kokemusta. Päätettiin harkita tällaista, jos koronatilanne jatkuu ja Kallen, joka on lääkäri, mukaan todenäköisesti jatkuu.
* 12.3. tuomaspäivän, jossa edellämainittua kyselyä käydään läpi, voisi pitää etänäkin, mutta huhtikuun tuomaspäivä olisi mukavampi pitää paikan päällä, mutta se voidaan tarvittaessa siirtää myöhemmäksi.

6. Suunnitteluryhmän terveiset

* Meri esitteli vuoden 2022 budjettia alakohtineen. Suunnitteluryhmän ensimmäisessä kokouksessa vuoden alussa muokattiin nykyinen versio. Anne K. laittaa Merille sellaisen version, johon on kuukaudet lisätty niin, että summia voidaan lisätä eri kuukausille.

7. Komeronhoitajien asiat liittyen alttareihin

* Komeronhoitajat ovat halukkaita tekemään alttareita kevään mittaan kirkkovuoden mukaan, vaikka messuja ei järjestettäisikään. Ekumeeninen rukousviikko on jo tämän kokouspäivän viikolla, ja joitain alttareita on päivitetty. Alttareita voidaan uusia myöhemminkin keväällä. Merille ja Anne K:lle voi ilmoittaa, kun alttareita on tehty. Meri tai hänen ollessaan estynyt joku muu voi ottaa kuvia alttareista ja Anne voi tehdä still-kuvista videon.
* Aleksanterin kirkossa on ollut myös jaossa Pyhiinvaellus Tampereen esitteitä, joiden perusteella voi kävellä vaellusreitin kirkossa.

8. Tuomaskirje

* Risto Moisio on koonnut tuomaskirjettä, tällä viikolla sitä taitetaan; helmikuun messun ja tuhkamessun peruutukset saattavat hyvässä lykyssä ehtiä kirjeeseen. Keskusteltiin tuomaskirjeen painatusmäärästä. Päätettiin tilata tuomaskirjettä värillisenä 160 kappaletta Granöstä.

9. Vuosikello 2022

* Vastuuryhmälle lähetettyyn versioon ei ole tullut muutoksia. Timo laittaa Hanna Katajalle viestiä, että helmikuun messu päätettiin perua. Keskusteltiin missä juhannusmessu voitaisiin järjestää - Pyynikin kirkkopuisto/Aleksanterin kirkko, Vanha kirkko ja ympäristö, Aitokeskus jne. Pättiniemen leirikeskuksessa olisi kesällä tuhannen hengen teltta. Meri kysyy kirkkoherroilta (Tuomiokirkkoseurakunta, Messukylä) onko seurakunnilla suunnitelmia juhannukselle.
* Kirsti kysyi järjestetäänkö helmikuun alun tuomasilta. Koronarajoitusten jatkuessa tuskin kyetään järjestämään paikan päällä, Teamsissä voitaisiin järjestää, mutta sitä ei pidetä niin toimivana vaihtoehtona. Tämä tuomasilta saatetaan perua kokonaan.
* Meri näytti Kaijan ennen kokousta vastuuryhmälle lähettämää kolehtisuunnitelmaa. Hyväksyttiin Kaijan ehdotus.

10. Messusuunnitelma vuodelle 2023

* Kaija oli lähettänyt vastuuryhmälle etukäteen ehdotuksen messupäivämääristä ensi vuodelle.
* Mikko kysyy Harjun seurakunnasta voisiko vuoden 2023 Taizé- ja Tuomasmessuja koordinoida siten, että ne eivät osuisi samalle sunnuntaille. Päätetään vuoden 2023 messujen ajankohdista vasta sen jälkeen.

11. Muut asiat

* Ei ollut.

Puheenjohtaja päätti kokouksen Herran siunaukseen klo 19.35.